Algiers
Algiers (Arabysk: الجزائر, Al-Jazā'ir) is de haadstêd fan Algerije yn it noarden fan Afrika. It leit oan de noardkust fan it lân, en hat in  ynwennertal fan likernôch 1.500.000 miljoen. Yn de gânse stêdekloft wenje likernôch 3.500.000 minsken.

De stêd hat in seehaven en in wichtige tekstyl- en learyndustry. It is dêrneist benammen in universiteitsstêd. Algiers bestiet út twa dielen: in modern diel, op in flakte oan de seekust boud en de âlde stêd dy't tsjin de steile hichten leit mei ûnder oare de kasba of sitadel. Dy kasba stiet sûnt 1992 op de Wrâlderfgoedlist fan UNESCO.

Skiednis 
Algiers wie eartiids in seerôvernêst dêr't ek in soad Fryske seelju as galeislaaf lije moasten. Faak waard yn de tsjerke fan de Republyk kollektearre om slaven frijkeapje te kinnen. In Harnzer fregat die yn 1779 mei oan de tuchtiging fan Algiers.

Iepenbier tagonklike gebouwen fan belang 
 de kasbah
 de regearingsgebouwen (foarhinne it Britske konsulaat)
 de paleizen fan de gûverneur-generaal en de aartsbiskop, dy't allegear Moarske gebouwen binne
 de Grutte en de Nije moskee
 de Basilyk fan Algiers (in katolike katedraal)
 de eardere katedraal fan H. Filippus (boud om 1893, no in moskee)
 de tsjerke fan de Hillige Trije-ienheid (Tsjerke fan Ingelân)
 de Nasjonale Bibleteek fan Algiers (Bibliothèque Nationale d'Alger), in Turksk paleis dat yn 1799 en 1800 boud waard

Demografy 
Algiers hat in befolking fan sa'n 2,072,993 (2007).

De etnyske ferdieling is: 59% mei in Arabysktalige eftergrûn, 38% fan Berber-talige komôf en 3% út it bûtenlân, meast út Sina, Fietnam, en Maly.

 1950 - 300,000 ynwenners.
 1960 - 900,000 ynwenners.

Ferskaat 
 Yn 2007 wurdt foar de twadde kear yn Algiers de Africa games hâlden. De earste kear wie yn 1978.

Berne yn Algiers 
 Marcel Molines (22 desimber 1928), Algerijnsk hurdfytser
 Djamel Zidane (28 april 1955), fuotballer
 Nouria Mérah-Benida (19 oktober 1970), Algerijnsk atlete, wûn goud op de Olympyske Spullen
 Rafik Saïfi (7 febrewaris 1975), Algerijnsk fuotballer
 Djabir Saïd-Guerni (29 maart 1977), middellangeôfstânsrinner

Algiers
Plak yn Algerije
Haadstêd yn Afrika
Plak stifte yn 944